**Paziņojums par SIA “Rīgas Apriņķa Avīze” kapitāla daļu izsoli**

Siguldas novada pašvaldība, reģ.Nr.LV90000048152, Pils iela 16, Sigulda, Siguldas nov., LV-2150, informē, ka saskaņā ar Siguldas novada pašvaldības domes 2018.gada 12.aprīļa lēmumu “Par Siguldas novada pašvaldībai piederošās SIA “Rīgas Apriņķa Avīze” kapitāla daļu pirmās atklātās izsoles noteikumu apstiprināšanu” (prot.Nr.6, 25.§), nolemts pārdot atklātā izsolē Siguldas novada pašvaldībai piederošās SIA “Rīgas Apriņķa Avīze” (reģ.Nr.40103037514, juridiskā adrese Lāčplēša iela 24, Rīga, LV-1011) 1121 (viens tūkstotis viens simts divdesmit viens) kapitāla daļas, kas veido 2,422% no SIA “Rīgas Apriņķa Avīze” pamatkapitāla, saskaņā ar SIA “Rīgas Apriņķa Avīze” pirmās atklātās izsoles noteikumiem.

Izsole notiks **2018.gada 18.jūlijā plkst. 10.00,** Siguldas Valsts ģimnāzijas Deputātu zālē, Krišjāņa Barona ielā 10, Siguldā, Siguldas novadā. Kapitāla daļu **izsoles sākumcena ir** 1726,00 EUR t.sk. PVN.

Izsoles dalībniekus reģistrē Siguldas novada pašvaldības darba laikā, no **2018.gada 2.jūlija** līdz **2018.gada 12.jūlijam** 203.kabinetā, Zinātnes ielā 7, Siguldas pagastā, Siguldas novadā. Uzziņas pa tālruni 62302159. Pirms pieteikuma iesniegšanai jāiemaksā dalības maksu 20,00 EUR un nodrošinājums 181,60 EUR Siguldas novada pašvaldības (Pils iela 16, Sigulda, reģ.Nr.90000048152) kontā, kas atvērts AS „SEB banka”, LV 15 UNLA 0027 8001 3040 4, kods UNLALV2X.